**KISBÉR VÁROS POLGÁRMESTERE**

 **K I S B É R**

**E l ő t e r j e s z t é s**

Kisbér Város Önkormányzatának Képviselő-testülete **2024. április 11.-i** ülésére

**Tárgy**: Jelentés a lejárt határidejű határozatok végrehajtásáról.

**53/2024. (II.08.) KVÖKt. határozat:**

A képviselő-testület e határozatában elfogadja Kisbér Város Önkormányzata 2024. évi Közbeszerzési Tervét.

Felhatalmazza a polgármestert a közbeszerzési terv Kbt. 43. §-a, továbbá az elektronikus közbeszerzés részletes szabályairól szóló 424/2017. (XII. 19.) Korm. rendelet 7. § (5) bekezdése szerinti közzétételére.

A közbeszerzési terv közzététele megtörtént.

**70/2024. (III.14.) KVÖKt. határozat:**

A képviselő-testület ezen határozatában a 2024. március 14.-i képviselő-testületi ülés napirendjét fogadta el.

A napirendek megtárgyalásra kerültek.

**71/2024. (III.14.) KVÖKt. határozat:**

A képviselő-testület ezen határozatában elfogadta a lejárt határidejű határozatok végrehajtásáról szóló jelentést.

A napirend megtárgyalásra került.

**72/2024. (III.14.) KVÖKt. határozat:**

A képviselő-testület ezen határozatában tudomásul vette a két testületi ülés között eltelt időszak fontosabb eseményeiről, intézkedéseiről szóló tájékoztatást.

A napirend megtárgyalásra került.

**75/2024. (III.14.) KVÖKt. határozat:**

A képviselő-testület ezen határozatában elfogadta a Wass Albert Művelődési Központ és Városi Könyvtár 2023. évi munkájáról szóló beszámolót a kiadott anyagnak megfelelően. Egyúttal köszönetét fejezte ki az intézmény vezetőjének és minden dolgozójának.

Az Intézményvezető Asszony tájékoztatása megtörtént.

**76/2024. (III.14.) KVÖKt. határozat:**

A képviselő-testület ezen határozatában tudomásul vette a Wass Albert Művelődési Központ és Városi Könyvtár 2024. évi kulturális rendezvénytervét előterjesztésnek megfelelően.

Az Intézményvezető Asszony tájékoztatása megtörtént.

**78/2024. (III.14.) KVÖKt. határozat:**

A képviselő-testület ezen határozatában elfogadta a 2023. évi adatvédelmi és adatbiztonsági feladatok ellátásáról szóló beszámolót, egyúttal köszönetét fejezte ki László Gábornak az éves munkájáért.

Az Adatvédelmi Tisztviselő tájékoztatása megtörtént.

**80/2024. (III.14.) KVÖKt. határozat:**

A képviselő-testület ezen határozatában elfogadta a 2023. évi adóügyi feladatairól szóló beszámolót az előterjesztés szerint, és köszönetét fejezte ki Kisbér Közös Önkormányzati Hivatal adóügyi ügyintézőinek a lelkiismeretes munkájukért.

Az adóügyi kollégák tájékoztatása megtörtént.

**81/2024. (III.14.) KVÖKt. határozat:**

A képviselő-testület ezen határozatában elfogadta a Pons Danubii EGTC 2025. évre vonatkozó tagdíjának 2024. évben történő megfizetését. A tagdíj összege 2758, 50 Euro, melyet a 2024. évi költségvetés terhére rendel kifizetni.

A tagdíj kifizetése megtörtént.

**91/2024. (III.14.) KVÖKt. határozat:**

A képviselő-testület ezen határozatában az Ászári Aranykalász Vadásztársasággal a Tölgyestelepen található 065/1 hrsz-ú ingatlanon álló, volt parancsnoki lakásra vonatkozó havi bérleti díj összegét - 2024. április 01-től - bruttó 15.000, - Ft-ban határozta meg.

Utasította a Kisbéri Közös Önkormányzati Hivatal a fenti feltételeket tartalmazó bérleti szerződés előkészítésére, valamint felhatalmazott annak aláírására.

A szerződés megkötésre került.

**92/2024. (III.14.) KVÖKt. határozat:**

A képviselő-testület ezen határozatában tudomásul vette a Tatabányi Tankerületi Központ tájékoztatását a Kisbéri Táncsics Mihály Gimnázium és Általános Iskola szakmai alapdokumentumának változásáról.

Utasította a Kisbéri Közös Önkormányzati Hivatalt a Tatabányai Tankerület tájékoztatására.

 A Tatabányai Tankerületi Központ tájékoztatása megtörtént.

**99/2024. (III.14.) KVÖKt. határozat:**

A képviselő-testület ezen határozatában megrendelte a Consociator Kft-től az ajánlatában szereplő bruttó 1.524.305, - Ft. összegen az önkormányzat vagyonkezelésében lévő Magyar Királyi Lovarda Műemlékegyüttes Lovarda Fitness épületszárnyában található tűzjelző berendezés helyreállítását.

Utasította a Kisbéri Közös Önkormányzati Hivatalt a szerződés előkészítésére és felhatalmazott annak aláírására.

A szerződés aláírásra került.

**102/2024. (III.14.) KVÖKt. határozat:**

A képviselő-testület ezen határozatában tudomásul vette a Partner Mérnöki Iroda Kft. által készített tervezői tájékoztatót a Kisbér, Újszőlő utca vonatkozásában.

Az érintettek tájékoztatása megtörtént.

**Tisztelt Képviselő-testület!**

Kérem a lejárt határidejű határozatok végrehajtásáról szóló jelentésem elfogadását.

Kisbér, 2024. április 10.

  **Sinkovicz Zoltán**

 polgármester